এই মুহুর্তে ঠিক মনে পড়ছে না কেন তার সাথে শেষের দু’তিনদিন দেখা হয়নি। খুব সম্ভবত আমি গ্রামের বাড়িতে গিয়ে থাকতে পারি। তিনি ঢাকা ছাড়বার আরও কয়েকদিন পরে আমি ঢাকা থেকে মেহিকোতে ফিরে যাই। সেখান থেকে ফোনে তার সাথে বেশ কয়েকবার আলাপও হলো। আমি আবার দেশে ফিরে এলাম ২০০৯ সালের ডিসেম্বরে। দেশে ফিরে মাঝে মধ্যে সংক্ষিপ্ত পত্র যোগাযোগ হয়েছিল বটে কিন্তু তা ধীরে ধীরে ক্ষীণ হয়ে আসছিল। তবে ক্ষীণ হওয়ার আগে তিনি রফিকের মাধ্যমে আমাকে তার সর্বশেষ অনূদিত বইটির একটি কপি পাঠিয়েছিলেন।